**Dor de mama**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În palma nopții se destramă zarea,

Fâşii de cer se risipesc agale,

Pe geamuri aburite se lasă înserarea

Când fulgii de zăpadă se cern peste cărare .

Şi luna strălucește cu aripi nevăzute

De fiecare dată mai frumoasă !

Te cheamă , te atrage spre lumi necunoscute

Sa-i fii stăpân ,iar ea împărăteasă .

Obrajii rumeni visând se odihnesc,

În suflet de copil este tăcere .

Prin buclele de aur steluțe strălucesc

Iar ochii trişti ,iti cer doar mângâiere .

Mânutele sunt frânte de-atâtea încercări

Mai scriu înca o dată ,sperând că e mai bine.

Zăpada se aşterne la geamuri de prin zări

Şi nimeni nu-i acum să te aline.

Brăduțul stă la poartă ,e gol, nu strălucește ,

Ca un orfan te cheamă să-l priveşti!

Beteala veche o bagi în buzunar

Fugind afară să-l împodobeşti.

Fulgi de zăpadă în pumnii înghețați

Se sting precum un înger pe pământ

Şi rând pe rând din ceruri alungați

Plutesc uşor pe-o aripa de vânt .

-Ce mult aş vrea, în noaptea de Crăciun ,

Sa vii măicuță ,înapoi acasă !

Bunica-i tristă ,s-a culcat devreme

Şi a uitat scrisoarea ta pe masă .

Acolo,am citit cât mă iubești

Şi cât te zbati să-mi fie mie bine.

Nu mai vreau mamă, să mă părăsești !

Întoarcete-napoi din țări străine!

Nu vreau cadouri ,dragă Mos Crăciun ,

Ce să mai fac acuma eu cu ele?

Când toate visele ce-aş vrea să ți le spun

Sunt pentru mama,le-am ascuns prin stele.

Pe străzi luminile se-aprind

Şi-n suflet lacrimi mii te încălzesc ,

Tu ai rămas spre ceruri iar privind,

Gândindu-te la cei ce îți lipsesc.

Culorile se pierd ,ascunse în priviri,

Când visele se cuibăresc în gând ,

Mai rătăceşti si azi prin amintiri

Spre dimineti, când te trezești plângând .